Վանա լիճը, Վասպուրականի մարզը, Վան քաղաքը, ինչպես նաև Աղթամար կղզին առանձնահատուկ տեղ ունեն հայ ժողովրդի պատմության մեջ: Աղթամար կղզին Գագիկ Արծրունու օրոք` X դարում, հասել է իր ծաղկման գագաթնակետին: Կղզում կառուցված Գագիկ Արծրունու պալատը և Սբ. Խաչ տաճարը դարձան կղզու շինարարության պսակը: Այդ երկուսից կանգուն է միայն Սբ.Խաչ տաճարը, որը հայ ժողովրդի նյութական մշակույթի աննման հուշարձանն է: